بغات تمشي معاها البنت ولكن ماخلاتهاش حياة و مشات غير بوحدها .. المشكلة حتى حوايجها باقيين هما هما باش طلاقات أدم و ايلا شافها غادي يعرفها ... بطبيعة الحال غايعرفها ، نفس الحوايج و نفس الفصالة ... دخلات للطواليط و بقات كاتفكر فحريرتها شوية حيدات الكاسك و موراها حيدات البيل و بقات غير بديباردو ، و رجعات للكاسك ولات كاتبان بحال المصاصة ديال 10 دريال بداك الكاسك ولا باش نعطيو واحد الوصف دقيق بحال اول رسمة تعلمناها فصغرنا فاش كنا كانبغيو نرسمو بنادم و كانديرو خط طوييل و خط قصير و الراس كايكون كبير وا بحال هكاك ولات ... على الاقل البيل كان مغطي شوية ، طلقات شعرها و رجعات الكاسك دابا بعدا ولات حسن من اللول ... رمات ديك اولويزة و الكينة و هزات البيل طواتو و شداتو فيديها و خرجات بقات غادا و حاضية جنابها و من زهرها المكوز مالقات غير ادام قدامها و عاطيها بالضهر ... رجعات باللور و قلبات الدورة و بدات كاتزرب فخطاويها شوية سمعات صوتو كايعيط بسمية أصيل و مع دورات راسها تشوف و ماجات مزدوحة غير مع اصيل نيت و طلقات ديك خرااا لا اراديا